hotchpotch/miracl-hf-unified huggingface dataset:
राष्ट्रीय राजमार्ग ३१ (भारत)
राष्ट्रीय राजमार्ग ३१ (National Highway 31) भारत का एक राष्ट्रीय राजमार्ग है। यह उन्नाव, उत्तर प्रदेश से सामसी, पश्चिम बंगाल तक जाता है।
राष्ट्रीय राजमार्ग ३१ तीन राज्यों से गुज़रता है, उत्तर प्रदेश, बिहार और पश्चिम बंगाल। इस पर आने वाले मुख्य पड़ाव इस प्रकार हैं:
जांबुडा
जांबुडा (ગુજરાતી-જાંબુડા)(english-jambuda) जामनगर जिले का छोटासा गाव है।
जांबुडा गांव में गढवी, पटेल, ब्राह्मण, कोली, भरवाड़, आदि समुदाय भातृभाव से निवास करते हैैं और यही सही मायनों में जांबुडा की धरोहर और विकास का कारण है।
जांबुडा के उदार विचारों और शांति से प्रभावित होकर बहुत से बाहरी लोगों ने भी गांव को अपना घर बनाया है। यह गांव जामनगर शहर से 16 कि.मी. दुर जामनगर-राजकोट स्टेट हाइवे से थोड़ा ही दुर स्थित हैं और सैनिकस्कूल गुजरात जाने के रास्ते मे पड़ता है। जामुन के पेड़ बहुत होने और जामुन के विपुल मात्रा में उत्पादन होने के कारण गांव का नाम जांबुडा पड़ा यह अनुमान है । यदुवंशप्रकाश नामक ग्रंथ के मुताबिक  1540 से 1562 के समय में जांबुडा का उल्लेख है, हालांकि जांबुडा गांव इससे भी प्राचिन होने के प्रमाण मिलते हैं। गांव में अमरीकी  रूजवेल्ट , वडाप्रधान लालबहादुर शास्त्री, ‌मुख्यमंत्री केशुभाई पटेल, केबिनेट मंत्री पुरुषोत्तम रूपाला, बीजेपी अध्यक्ष लालकृष्ण आडवाणी, पूर्व शिक्षामंत्री आई के जाड़ेजा , नेता भुपेंद्रसिंह ‌चुडासमा, मोरारीबापू , डॉ प्रविण तोगड़िया ,भकत मीराबाई, राजा श्री जामसाहेब,आदी हस्तियां पधार चुके  है। जांबुडा में गुजरात राज्य परिवहन विभाग की बसें हर घंटे मिलती है , उपरांत प्राईवेट बस , टैक्सी , कार, रिक्शा, जेसे वाहन हर बीस मिनट पर मिलते हैं।
सबसे नजदीक रेलवे स्टेशन अलियाबाडा
7 कि.मी है ।
सबसे नजदीक हवाई अड्डा जामनगर 22 कि.मी है । गांव की तकरीबन ‌60% आबादी खेती पर प्रत्यक्ष या परोक्ष रूप से निर्भर है, बहुत-सी आबादी सरकारी एवं गैर-सरकारी क्षेत्रों में नोकरीया कर रही है।आबादी एक हिस्सा व्यापार करता  है और ट्रांसपोर्टिंग,फाइनांस ,कन्स्ट्रक्शन, टिचिंग, वगैरह वगैराह क्षेत्र का विकास बखुबी हुआं है।
गांव के लोग फ़िल्म निर्देशक,फिल्म कलाकार, गायक, साहित्यकार, एज्युकेशनिस्ट, डॉक्टर,इंजिनियरिंग, सी.ए., फार्मासिस्ट, क्लास वन-टु ओफिसर, पुलिस अधिकारी, शिक्षक, क्लार्क, थलसेना,नौसेना,वायुसेना, वकिल, नर्सिंगस्टाफ,ओटोमोबाईल,कृषिविज्ञान,जिओलॉजी,
पोलिटिक्स, आदिक्षेत्रों में सेवा प्रदान करते हैं।
गांव के गढवी और खोजा समुदाय के बहुत से लोग ब्रिटेन, फ्रांस, इटली, अमेरिका, कनाडा, युगांडा, कांगो, तंजानिया, केन्या, दक्षिण अफ्रीका, अंगोला, मोज़ाम्बीक, मेडागास्कर, मॉरिशस,जापान आदि देशों में बसते हैं। जांबुडा में शिक्षाक्षेत्र का विकास मध्यम हुआ है
यहां आंगनवाड़ी,सरकारी प्राइमरी स्कूल और हाईस्कूल उपलब्ध है जहां पर 10वी कक्षा तक का शिक्षण मुफ्त है। गांव के पास प्राइवेट स्कूल्स और डिप्लोमा कोलेज भी है वहां इंजिनियरिंग तक की पढ़ाई हो रही है। समय-समय पर NGO द्वारा महिला उन्नति के लिए  ट्रेनिंग क्लास भी अस्तित्व में होते हैं। जांबुडा में आजादी से पहले का पुस्तकालय आबादी के शिक्षा के प्रति लगाव दर्शाता है। स्थान :
चांपलमाता मंदिर, संकटमोचन हनुमान मंदिर, खोडियारमाता मंदिर, शंकरवाडी मंदिर, बर्ड सैंचुरी रेंज 1, कामईमाता मंदिरखाखी मंदिर, जैन देरासर, लक्ष्मिनारायण मंदिर,‌ लाइब्रेरी, हिंगलाजमाता मंदिर, योगेश्वर मंदिर, गोपालनाथ हनुमान मंदिरकालिन्द्री नदी,सी.ऐच.सी. हेल्थ सेंटर, पोस्ट ओफिस, सरकारी और निजी स्कूल, निजी बैंक, लाइब्रेरी, कम्युनिटी हॉल, धर्मशाला, गौशाला, इत्यादि।
तिंडिवनम
तिंडिवनम (Tindivanam) भारत के तमिल नाडु राज्य के विलुप्पुरम ज़िले में स्थित एक शहर है। राष्ट्रीय राजमार्ग ३२ यहाँ से गुज़रता है और पश्चिम दिशा में जाने वाले राष्ट्रीय राजमार्ग ७७ का पूर्वी अन्त भी यहीं है।
कारईकाल ज़िला
कारईकाल ज़िला (Karaikal district) भारत के पुदुचेरी केन्द्र-शासित प्रदेश का एक ज़िला है। ज़िले का मुख्यालय कारईकाल है।
माहे ज़िला
माहे ज़िला (Mahé district) भारत के पुदुचेरी केन्द्र-शासित प्रदेश का एक ज़िला है। ज़िले का मुख्यालय माहे है। इसकी पश्चिमी सीमा अरब सागर से लगती है और उसके अतिरिक्त यह ज़िला पूरी तरह केरल से घिरा हुआ है। स्थानीय निवासी मलयालम और फ़्रान्सीसी बोलते हैं। यह बंगाल की खाड़ी पर स्थित पुदुचेरी से दूर, भारत के विपरीत तट पर स्थित है। यह क्षेत्रफल की दृष्टि से भारत का सबसे छोटा जिला है।
पुदुचेरी ज़िला
पुदुचेरी ज़िला (Puducherry district) भारत के पुदुचेरी केन्द्र-शासित प्रदेश का एक ज़िला है। ज़िले का मुख्यालय पुदुचेरी है। यह बंगाल की खाड़ी पर स्थित है।
यानम ज़िला
यानम ज़िला (Karaikal district) भारत के पुदुचेरी केन्द्र-शासित प्रदेश का एक ज़िला है। ज़िले का मुख्यालय यानम है। ज़िला गोदावरी नदी के उत्तरी तट पर काकीनाड़ा की बंदरगाह से दक्षिण में स्थित है। यह पूरी तरह आन्ध्र प्रदेश के पूर्व गोदावरी ज़िले से घिरा हुआ है।
तिरुतुरैपूंडी
तिरुतुरैपूंडी (Thiruthuraipoondi) भारत के तमिल नाडु राज्य के तिरुवारुर ज़िले में स्थित एक शहर है। राष्ट्रीय राजमार्ग ३२ यहाँ से गुज़रता है।
लार, उत्तर प्रदेश
लार (Lar) भारत के उत्तर प्रदेश राज्य के देवरिया ज़िले की सलेमपुर तहसील में स्थित एक नगर है। यह सलेमपुर 12.8 किमी दूर है।
अदिरामपट्टिनम
अदिरामपट्टिनम (Adirampattinam), जिसे संक्षिप्त व अनौपचारिक रूप से अदिरै (Adirai) भी कहा जाता है, भारत के तमिल नाडु राज्य के तंजावुर ज़िले में स्थित एक शहर है। राष्ट्रीय राजमार्ग ३२ यहाँ से गुज़रता है।
मारुतुर
मारुतुर (Maruthur) भारत के तमिल नाडु राज्य के तिरूनेलवेली ज़िले में स्थित एक गाँव है। राष्ट्रीय राजमार्ग ३२ यहाँ से गुज़रता है।
राष्ट्रीय राजमार्ग ३२ (भारत)
राष्ट्रीय राजमार्ग ३२ (National Highway 32) भारत का एक राष्ट्रीय राजमार्ग है। यह तमिल नाडु और पुदुचेरी राज्यों में है, और उत्तर में चेन्नई से दक्षिण में तूतुकुड़ी तक जाता है।
राष्ट्रीय राजमार्ग ३३ (भारत)
राष्ट्रीय राजमार्ग ३३ (National Highway 33) भारत का एक राष्ट्रीय राजमार्ग है। यह बिहार में अरवल से पश्चिम बंगाल में फ़रक्का तक जाता है।
माया बीघा
माया बीघा (Maya Bigha) भारत के बिहार राज्य के जहानाबाद ज़िले में स्थित एक गाँव है।
राष्ट्रीय राजमार्ग ३४ (भारत)
राष्ट्रीय राजमार्ग ३४ (National Highway 34) भारत का एक राष्ट्रीय राजमार्ग है। यह उत्तराखण्ड में गंगोत्री धाम से मध्य प्रदेश में लखनादौन तक जाता है। साथ ही राष्ट्रीय राजमार्ग ३९ और ४२ से भी जुड़ा है जो ग्वालियर, झांसी, बांदा, प्रयागराज और मिर्जापुर तक जाता है।
राष्ट्रीय राजमार्ग ३४ उत्तराखण्ड, उत्तर प्रदेश और मध्य प्रदेश से गुज़रता है और इसके कुछ महत्वपूर्ण पड़ाव इस प्रकार हैं:
राष्ट्रीय राजमार्ग ३५ (भारत)
राष्ट्रीय राजमार्ग ३५ (National Highway 35) भारत का एक राष्ट्रीय राजमार्ग है। यह पूरी तरह उत्तर प्रदेश में चलता है। इसका मार्ग पश्चिम में कबरई से पूर्व में वाराणासी तक जाता है।
राष्ट्रीय राजमार्ग ३५ के कुछ महत्वपूर्ण पड़ाव इस प्रकार हैं: कबरई, बांदा, चित्रकूट धाम, मऊ, प्रयागराज, मिर्ज़ापुर और वाराणासी।
गडरा रोड़ रेलवे स्टेशन
गडरा रोड़ रेलवे स्टेशन बाड़मेर जिले, राजस्थान, भारत में एक रेलवे स्टेशन है। यह गडरा कस्बे के अंतर्गत आता है जो अब पाकिस्तान के सिंध प्रांत में पाकिस्तान है। स्टेशन में दो प्लेटफार्म हैं।
गडरा रोड़ का स्टेशन और टाउनशिप पाकिस्तान की सीमा के करीब है, इस कारण १९६५ की लड़ाई के दौरान पाकिस्तानी सेना द्वारा गोलाबारी की गई थी।
गडरा से चलने वाली कुछ ट्रेनें हैं:
दो हज़ार नदी
दो हज़ार नदी उत्तरी ईरान के माज़ंदरान प्रांत में बहने वाली एक नदी है।
यह मध्य अलबुर्ज़ पर्वत श्रृंखला से होकर उत्तर की ओर बहती है, और आखिर में से हज़ार नदी के साथ मिलकर कैस्पियन सागर में चश्मा किला नदी के रूप में बहती है ।
दो हज़ार नदी मानचित्र के ऊपरी बाएँ कोने में #3 पर दर्शाई गई है।
राष्ट्रीय राजमार्ग ३६ (भारत)
राष्ट्रीय राजमार्ग ३६ (National Highway 36) भारत का एक राष्ट्रीय राजमार्ग है। यह पूरी तरह तमिल नाडु में चलता है। इसका मार्ग उत्तर में विक्रवांडी से दक्षिण में मानामदुरई तक जाता है।
कोलम्बिया में हिन्दू धर्म
कोलंबिया में हिन्दू धर्म एक अल्पसंख्यक पंथ है जिसका पालन मुख्य रूप से हरे कृष्ण भक्तों और प्रवासी भारतीयों द्वारा किया जाता है। इस्कॉन के देश में 20 शहरों में मंदिर हैं, जहाँ लगभग 700 सदस्य हैं।
वाल्टर उल्ब्रिख़्त
वाल्टर अर्न्स्ट पॉल उल्ब्रिख़्त (Walter Ernst Paul Ulbricht; जर्मन: [valtɐ ʊlbʁɪçt]; 30 जून 1893 - 1 अगस्त 1973) एक जर्मन कम्युनिस्ट राजनेता था। जर्मनी के वीमर-युग कम्युनिस्ट पार्टी (केपीडी) के निर्माण में और बाद में (फ्रांस और सोवियत संघ में निर्वासन में नाजी शासन के वर्षों को खर्च करने के बाद) जर्मन डेमोक्रेटिक रिपब्लिक की स्थापना में Ulbricht ने एक प्रमुख भूमिका निभाई (जीडीआर या, अनौपचारिक, बोलचाल परिस्थितियों में, पूर्वी जर्मनी)। 1950 से 1971 तक सोशलिस्ट यूनिटी पार्टी के पहले सचिव के रूप में, वह जीडीआर में मुख्य निर्णय निर्माता थे। 1960 में राष्ट्रपति विल्हेम पिक की मृत्यु से, वह 1973 में अपनी मृत्यु तक राज्य के पूर्वी जर्मन प्रमुख भी थे। उन्होंने और स्टालिन ने बहुत करीबी काम किया और Ulbricht ने यह सुनिश्चित किया कि जर्मन डेमोक्रेटिक रिपब्लिक उतना करीब था जितना यूएसएसआर (उदाहरण के लिए, जीडीआर वारसॉ संधि में शामिल हो गया)।
जर्मन राजनेता वह 1912 में जापान की सोशल डेमोक्रेटिक पार्टी में शामिल हो गए, स्पार्टाकस टीम में शामिल होने के बाद 1919 में कम्युनिस्ट पार्टी में शामिल हो गए, और पार्टी को टेल मैन के साथ निर्देश दिया। 1933 में उनका नाज़ियों ने पीछा किया और मास्को में निर्वासित होकर एक स्वतंत्र जर्मन नागरिक समिति की स्थापना की। द्वितीय विश्व युद्ध के बाद घर लौटने के बाद, उन्होंने जर्मन सोशलिस्ट यूनिफिकेशन पार्टी की नींव के लिए काम किया, महासचिव बने, जर्मन डेमोक्रेटिक रिपब्लिक (पूर्वी जर्मनी) के पहले उप प्रधान मंत्री के माध्यम से 1960 में पहली परिषद अध्यक्ष (राज्य प्रमुख) बन गए।
१७ अगस्त २०१९ काबुल बम धमाका
अफगानिस्तान की राजधानी काबुल में 17 अगस्त 2019 को एक शादी के दौरान आत्मघाती बम विस्फोट हुआ। हमले में कम से कम 80 लोग मारे गए और 160 से अधिक घायल हुए। इस्लामिक स्टेट ऑफ इराक एंड द लेवेंट ने बमबारी की जिम्मेदारी लेते हुए दावा किया कि हमले में शियाओं को निशाना बनाया गया था। शादी में तक़रीबन १००० से ज्यादा लोग उपस्थित थे। यह हमला 100वें अफगान स्वतंत्रता दिवस से एक दिन पहले हुआ, जिसके कारण सरकार ने दारुल अमन पैलेस में होने वाले समारोह को स्थगित कर दिया। यह जनवरी 2018 के बाद काबुल में सबसे घातक हमला माना जा रहा हैं।
आत्मघाती बम विस्फोट लगभग 10:40 बजे अफ़ग़ानिस्तान समय () में हुआ, शिया हजारा द्वारा भारी आबादी वाले पश्चिमी काबुल क्षेत्र में दुबई सिटी मैरिज हॉल के अंदर। आत्मघाती हमलावर ने स्टेज के पास शादी के हॉल के पुरुष वर्ग में विस्फोटकों को विस्फोटित किया, जहां संगीतकार थे, उस समय शादी समारोह के लिए इमारत के अंदर सैकड़ों लोग मौजूद थे।
शादी समारोह शुरू होने से कुछ समय पहले विस्फोट हुआ था। उपस्थित लोगों में से अधिकांश जातीय हज़ार थे। दूल्हा और दुल्हन दोनों ही शिया थे, और दोनों मामूली मजदूर वर्ग के परिवारों से थे, जिसमें दूल्हा दर्जी का काम करता था।
शुरुवाती दिनों में मरने वालो कि संख्या ६३ लोगों की थी और १८२ लोग घायल थे। जबकि दूल्हा और दुल्हन बच गए, लेकिन दोनों के परिवार के कई सदस्य धमाके के शिकार हुए। मारे गए लोगों में कई बच्चे भी शामिल थे। हमले के बाद के दिनों में और लोगों ने दम तोड़ दिया, जिससे मरने वालों की संख्या ८० हो गई।
हमले के अगले दिन, इस्लामिक स्टेट ऑफ इराक एंड द लेवेंट ने इसकी जिम्मेदारी ली। जबकि तालिबान ने हमले की जिम्मेदारी से इनकार कर दिया, एक प्रवक्ता में कहा कि तालिबान "बमबारी की निंदा करता है"।
अफगान राष्ट्रपति अशरफ गनी ने हमले की निंदा की और पीड़ितों और मृत पीड़ित परिवारों के प्रति अपनी संवेदना व्यक्त की, और शोक का दिन घोषित किया।
तालिबान ने हमले की जिम्मेदारी से इनकार किया और इसकी निंदा की। समूह के प्रवक्ता जबीउल्लाह मुजाहिद ने एक बयान में कहा कि समूह "विस्फोट की कड़ी निंदा करता है।" काबुल शहर में एक होटल के भीतर नागरिकों को निशाना बनाते हुए, "यह भी जोड़ते हुए कि" महिलाओं और बच्चों सहित नागरिकों के खिलाफ इस तरह के बर्बर जानबूझकर हमले निषिद्ध और अनुचित हैं।"
नयी कविता (पत्रिका)
नयी कविता हिन्दी साहित्य के आधुनिक काल में प्रयोगवाद से कुछ भिन्नताओं के साथ विकसित हिन्दी कविता की नवीन धारा का प्रतिनिधित्व करने वाली अर्द्धवार्षिक पत्रिका थी। इसे नयी कविता आंदोलन के 'मुखपत्र' की तरह माना जाता है। इसका प्रकाशन सन् १९५४ में आरंभ हुआ। इसके संपादक जगदीश गुप्त, रामस्वरूप चतुर्वेदी एवं विजयदेव नारायण साही थे।
"नयी कविता" (पत्रिका) का प्रकाशन सन् १९५४ में आरंभ हुआ। इसके प्रकाशन की योजना आलोचना (पत्रिका) के तत्कालीन संपादक मंडल - धर्मवीर भारती, डॉ॰ रघुवंश, ब्रजेश्वर वर्मा एवं विजयदेव नारायण साही के द्वारा बनायी गयी। धर्मवीर भारती के घर पर आयोजित इनकी बैठक में आलोचना (पत्रिका) के प्रकाशक तथा राजकमल प्रकाशन के संचालक ओमप्रकाश तथा सुप्रसिद्ध आलोचक डॉ॰ रामस्वरूप चतुर्वेदी भी सम्मिलित थे। इसी बैठक में यह तय हुआ था कि इलाहाबाद के युवा लेखकों के सहकारी प्रकाशन 'कविता प्रकाशन' की ओर से 'नयी कविता' शीर्षक से अर्द्धवार्षिक पत्रिका प्रकाशित की जाएगी, जिसके संपादक डॉ॰ जगदीश गुप्त एवं डॉ॰ रामस्वरूप चतुर्वेदी होंगे तथा व्यवस्था और वितरण राजकमल प्रकाशन का रहेगा। यह सारी योजना व्यवस्था के स्तर पर बहुत कुछ आकस्मिक ही थी, परंतु रचनात्मक स्तर पर उतनी आकस्मिक नहीं थी। डॉ॰ रामस्वरूप चतुर्वेदी के शब्दों में "पिछले कुछ समय से नयी कविता की चर्चा-परिचर्चा एक काव्य-आंदोलन के रूप में इलाहाबाद और बाहर भी चल रही थी। यह प्रकाशन-योजना उसकी स्वाभाविक परिणति थी।"
'नयी कविता' पत्रिका की योजना बन जाने के बाद उसका कार्यान्वयन शुरू हुआ। इसके प्रथम अंक के संपादक जगदीश गुप्त एवं रामस्वरूप चतुर्वेदी थे। धर्मवीर भारती औपचारिक रूप से इसके संपादक नहीं थे पर समूची योजना के सूत्रधारों में थे। इन तीनों की बैठक में अंक का रूपाकार स्थिर करने के बाद प्रथम अंक का प्रकाशन सन् १९५४ में हुआ। इसके प्रथम अंक को लेकर साहित्य जगत में तीव्र प्रतिक्रियाएँ हुईं। कविता की नवीन धारा के इस मुखर और एकत्र प्रकाशन का अनेक लोगों ने तीव्र विरोध किया। डॉ॰ चतुर्वेदी ने इस संदर्भ में लिखा है कि "कवियों, समीक्षकों, विद्वानों और पाठकों में कविता के इस नये स्वरूप को लेकर आक्रोश, विभ्रम, संभ्रम और सहानुभूति की विविध अर्थ-छायाएँ संभव हुईं। अनेक समीक्षाएँ और टिप्पणियाँ लिखी गईं। नयी कविता आधुनिक वैचारिक रचनाशीलता का प्रतिमान बन गई।"
आरंभिक दो अंकों के संपादन के बाद डॉ॰ रामस्वरूप चतुर्वेदी एक अन्य पत्रिका के संपादन के लिए इस पत्रिका के संपादन कार्य से अलग हो गये और उनके स्थान पर विजयदेव नारायण साही संपादक के रूप में जुड़े। कुल आठ अंक प्रकाशित होने के बाद इसका प्रकाशन स्थगित हो गया। इन आठ अंकों का हिन्दी साहित्य में ऐतिहासिक महत्त्व है।
बाम्बे टॉकीज़
बॉम्बे टॉकीज़ 1934 में स्थापित एक फिल्म स्टूडियो था। बॉम्बे टॉकीज ने अपने संचालन की अवधि के दौरान मुम्बई में 40 फिल्मों का निर्माण किया।
66वां राष्ट्रीय फिल्म पुरस्कार
66वां राष्ट्रीय फिल्म पुरस्कार, एक पुरस्कार समारोह था जो 2018 में भारतीय सिनेमा की सर्वश्रेष्ठ फिल्मों का सम्मान करने के लिए हुआ था। 2019 भारतीय आम चुनाव के कारण पुरस्कारों की घोषणा में देरी हुई थी।
फिल्म समारोह निदेशालय ने ऑनलाइन प्रविष्टियों को आमंत्रित किया और प्रविष्टियों के लिए स्वीकार्य अंतिम तिथि 22 जनवरी 2019 तक थी। 1 जनवरी 2018 और 31 दिसंबर 2018 के बीच केंद्रीय फिल्म प्रमाणन बोर्ड द्वारा प्रमाणित फ़ीचर और गैर-फ़ीचर फ़िल्में, फ़िल्म पुरस्कार श्रेणियों के लिए पात्र थीं। 1 जनवरी 2018, और 31 दिसंबर 2018 के बीच भारतीय समाचार पत्रों, पत्रिकाओं और पत्रिकाओं में प्रकाशित सिनेमा पर किताबें, महत्वपूर्ण अध्ययन, समीक्षाएं या लेख, सिनेमा अनुभाग पर सर्वश्रेष्ठ लेखन के लिए पात्र थे। अनुवादित फिल्म (डब), संशोधित या प्रतिलिपि किए गए संस्करणों की प्रविष्टियां, संपादित या एनोटेट किए गए कार्यों और रिप्रिंट, पुरस्कारों के लिए अयोग्य थीं।
1969 में पेश किया गया, दादा साहब फाल्के पुरस्कार भारतीय सिनेमा के विकास और माध्यम, इसके विकास और संवर्धन में विशिष्ट योगदान के लिए फिल्म हस्तियों के योगदान को समान देने के लिए दिया जाने वाला सर्वोच्च पुरस्कार है।" प्राप्तकर्ता को 'स्वर्ण कमल पुरस्कार (गोल्डन लोटस'), नकद पुरस्कार और शॉल देकर सम्मानित किया जाता है।
आधिकारिक नाम: स्वर्ण कमल
सभी पुरस्कार विजेताओं को 'स्वर्ण कमल', एक प्रमाण पत्र और नकद पुरस्कार से सम्मानित किया जाता है।  आधिकारिक नाम: रजत कमल
सभी पुरस्कार विजेताओं को 'रजत कमल पुरस्कार', एक प्रमाण पत्र और नकद पुरस्कार से सम्मानित किया जाता है।
भारत की क्षेत्रीय भाषाओं में सर्वश्रेष्ठ फ़िल्मों को राष्ट्रीय फ़िल्म पुरस्कार भी दिए जाते हैं। क्षेत्रीय भाषाओं के लिए पुरस्कार भारत के संविधान की आठवीं अनुसूची में उल्लेख भाषा के अनुसार वर्गीकृत किए गए हैं। पुरस्कार विजेताओं में फिल्म के निर्माता और निर्देशक शामिल होते हैं। संविधान की आठवीं अनुसूची में निर्दिष्ट भाषाओं के अलावा अन्य भाषा की फिल्म इसके पात्र नहीं होती है।
सांसद (भारत)
भारत में संसद सदस्य देश के संसद में सेवा करने वाले व्यक्तियों को संदर्भित करता है। भारत में, भारतीय संसद के सभी सदस्यों के लिए सांसद शब्द का प्रयोग किया जाता है, इसमें शामिल है:
भारतपुड़ा नदी
भारतपुड़ा नदी (Bharathappuzha River) अथवा नीला नदी (Nila River) भारत के तमिल नाडु और केरल राज्यों में बहने वाली एक नदी है। पेरियार नदी के बाद, केरल में बहने वाली नदियों में यह दूसरी सबसे लंबी नदी है। यह केरल राज्य में 209 किलोमीटर की दूरी तय करती है, हालाँकि इसकी कुल लंबाई लगभग 250 किलोमीटर है, जिसका 41 किलोमीटर हिस्सा तमिलनाडु में है। इसके नाम का अर्थ है "भारत की नदी"।
चाँदपुरा सैदाबाद
चाँदपुरा सैदाबाद भारत में बिहार राज्य के ऐतिहासिक वैशाली जिलान्तर्गत एक छोटा गाँव है। निकटस्थ शहर एवं जिला मुख्यालय हाजीपुर से यह गाँव १४ किलोमीटर पूर्व राष्ट्रीय राजमार्ग से ३ किमी दक्षिण, रेलवे स्टेशन से २ किमी दक्षिण,राज्य राजमार्ग से ३ किमी उत्तर पर अवस्थित है। सघन आबादी वाले इस कृषिप्रधान गाँव में बज्जिका बोली जाती है लेकिन शिक्षा का माध्यम हिंदी और उर्दू है। लगभग 2 वर्ग किलोमीटर क्षेत्र वाले इस छोटे से गाँव की वर्तमान जनसंख्या लगभग 1900 है। चाँदपुरा सैदाबाद गाँव खानपुर पकड़ी पंचायत के अंतर्गत आता है। इस गाँव की वर्तमान मुखिया(प्रभार) नीलम देवी (2016 पंचायत चुनाव के अनुसार) है। पड़ोसी गाँव खपुरा, सुलतानपुर, चकबिहारी, काजीपट्टी, पानापुर है। यहाँ का डाकघर मोहनपुर है। नजदीकी रेलवे स्टेशन चकसिकंदर है।
चांदपुरा सैदाबाद ग्राम के वर्तमान मुखिया पारकली देवी थी। जिनका वर्तमान में आकस्मिक निधन हो गया है
बांग्लादेश और थाईलैंड महिला क्रिकेट टीम का नीदरलैंड दौरा 2019
बांग्लादेश और थाईलैंड की महिला क्रिकेट टीमों ने आईसीसी महिला विश्व ट्वेंटी-20 क्वालिफायर 2019 की तैयारी के लिए महिला ट्वेंटी-20 अंतर्राष्ट्रीय (मटी20ई) मैच खेलने के लिए अगस्त 2019 में नीदरलैंड का दौरा किया। बांग्लादेश ने थाईलैंड के खिलाफ दो मटी20ई मैच खेले, जिसमें एक मैच उन देशों के बीच मेजबान देश के खिलाफ था। सभी मैचों के लिए स्थल उट्रेच में स्पोर्टपार्क मर्सचलकरवेर्ड था। श्रृंखला से पहले, थाईलैंड और नीदरलैंड ने नीदरलैंड महिला चौकोनी सीरीज 2019 में भी प्रतिस्पर्धा की थी।
बांग्लादेश ने श्रृंखला के सभी तीन मैच जीते।
विशुनपुरा
विशुनपुरा भारत के उत्तर प्रदेश राज्य के अन्तर्गत गोरखपुर मण्डल के देवरिया जिले कुरावलतारा ग्रामपंचायत का एक गाँव है|  https://deoria.nic.in
विशुनपुरा
लार रोड सबसे निकट रेलवे स्टेशन लार रोड है, जो यहाँ से 2.8km है, सभी ग्रामवासियो को बजार करने के लिये लार रोड या सलेमपुर जाते है,
विशुनपुरा के दक्षिण में भेवली, उत्तर में कुरावाल हरि,उत्तर पूरब में कुरावाल तार,पूरब में बुधनपुरा,दक्षिण पूरब में तिलौली, पूरब दक्षिण में रंगौली गाँव स्थिर है|
सोहगरा धाम जो भगवान शंकर का शिवलिंग स्थिर है, सावन मास में भक्तो की काफी भीड़ उमड़ती है, जो भगवान शंकर को जल चढ़ाने के लिये भागलपुर घाघरा नदी से जल लाते है,
उत्तरजीवी का अपराधबोध
उत्तरजीवी का अपराधबोध, या उत्तरजीवी अपराधबोध विकार, किसी उत्तरजीवी का अपराध-बोध विकार है, जिसका दर्दनाक अनुभव किसी दुर्घटना या नरसंहार से जीवित बच गया वो व्यक्ति करता है, जिस दुर्घटना या नरसंहार में अन्य सभी व्यक्तियों की मृत्यु हो गई हो। यह एक ऐसी मानसिक स्थिति है जो तब होती है जब कोई व्यक्ति यह मानने लगता है कि उसने किसी दर्दनाक घटना से बचकर कुछ गलत किया है जो दूसरे व्यक्तियों ने नहीं किया, और अक्सर आत्म-ग्लानि महसूस करता है।
भोमट
भोमट राजस्थान का एक पहाड़ी इलाका है । यह क्षेत्र भील बाहुल्य क्षेत्र है । भोमट क्षेत्र ही मुगलकाल के दौरान मेवाड़ शासकों की शरण स्थल रहा । भोमट के राजा राणा पूंजा रहे जो कि एक बहादुर , निडर और एक शक्तिशाली भीलो के राजा थे । राणा पूंजा द्वारा महाराणा प्रताप को कि गई सहायता युगों युगों तक स्मरणीय है । राणा पूंजा ने सभी भील समुदाय को एकजुट कर रखा था ।
डॉ रमापति राम त्रिपाठी
डॉ रमापति राम त्रिपाठी (जन्म: १४-नवम्बर -१९५०) एक भारतीय राजनीतिज्ञ तथा वर्तमान भारत की सत्रहवीं लोकसभा के सांसद हैं। 2019 के चुनावों में वे उत्तर प्रदेश की देवरिया सीट से भारतीय जनता पार्टी के टिकट पर चुनाव लड़कर निर्वाचित हुए है |
डॉ रमापति राम त्रिपाठी का जन्म भारत के उत्तर प्रदेश राज्य के गोरखपुर जिला के एक छोटे से ग्राम झुडिया में हुआ था। उनके पिता का नाम स्व. श्री हंसराज त्रिपाठी और माता का नाम स्व. श्रीमती लालदेई त्रिपाठी था। वे क्षेत्र के एक साधारण कृषक परिवार में जन्में थे और आगे चलकर उन्होंने आयुर्वेद से स्नातक किया। उन्होंने अपनी प्रारंभिक शिक्षा अपने गांव झुडिया में प्राप्त की, उसके बाद स्नातक (बीएससी) की पढ़ाई गोरखपुर के महात्मा गाँधी स्नातकोत्तर महाविद्यालय से पूरा किया। उसके बाद वे चिकत्सक की पढ़ाई के लिए वे १९७१ में भागलपुर (बिहार) चले गए और उन्होंने १९७७ में वहाँ से बैचलर ऑफ़ आयुर्वेदिक मेडिसिन एंड सर्जरी की उपाधी प्राप्त की। वे शिक्षा के प्रारम्भि दिनों से ही संघ परिवार से जुड़े हुए हैं।
डॉ। रमापति राम त्रिपाठी का राजनीतिक जीवन छात्र संघ से शुरू हुआ और 1969 में महात्मा गांधी स्नातकोत्तर महाविद्यालय [3], गोरखपुर के छात्र संघ के महासचिव के रूप में भी चुने गए। उन्होंने तब अपनी आगे की पढ़ाई पूरी करने के लिए भागलपुर जिले बिहार का रुख किया। आयुर्वेदिक चिकित्सा और सर्जरी। उसी समय, उन्होंने 1974 के जे पी आंदोलन [4] में भाग लिया, जो श्रीमती इंदिरा गांधी के खिलाफ था। 1975 में आपातकाल लगाने के दौरान डॉ त्रिपाठी को इंदिरा गांधी ने हिरासत में लिया था। उसके बाद, 1978 में, उन्हें भारतीय जनता युवा मोर्चा (BJYM) गोरखपुर जिले का अध्यक्ष नियुक्त किया गया। भाजयुमो भाजपा की सभी मुख्य विचारधाराओं में विश्वास करता है। उन्होंने 1984 से 1989 तक भाजपा गोरखपुर जिला अध्यक्ष की सेवा की। उन्होंने 1995 से 2007 तक भारतीय जनता पार्टी उत्तर प्रदेश के महासचिव की भी सेवा की। उसके बाद, 2007 में, उन्होंने 2007 से 2010 तक उत्तर प्रदेशबीजेपी अध्यक्ष का पद संभाला। 2010 से 2012 तक की अवधि में उन्होंने महाराष्ट्र राज्य के भाजपा सह प्रभारी का पद संभाला। उसके बाद 2012 से 2014 तक उन्होंने झारखंड राज्य के भाजपा प्रभारी का पद संभाला। और 2014 से आज तक वह भाजपा के चुनाव प्रबंधन के सदस्य हैं। और वह 2019 के चुनावों में सत्रहवीं लोकसभा के सांसद भी हैं, उन्हें उत्तर प्रदेश की देवरिया सीट से चुना गया है। डॉ। रमापति राम त्रिपाठी भारत में भारतीय जनता पार्टी उत्तर प्रदेश राज्य इकाई के पूर्व अध्यक्ष हैं। [१] वह उत्तर प्रदेश विधान परिषद के सदस्य थे।
अंतरराष्ट्रीय क्रिकेट 1999
1999 का अंतर्राष्ट्रीय क्रिकेट सत्र अप्रैल 1999 से सितंबर 1999 तक था।
गोटन रेलवे स्टेशन
गोटन रेलवे स्टेशन राजस्थान के नागौर जिले, में एक रेलवे स्टेशन है। इसका कोड GOTN है। यह गोटन गांव के अंतर्गत आता है। इस रेलवे स्टेशन पर पैसेंजर और एक्सप्रेस ट्रेनें रुकती हैं।
निम्नलिखित ट्रेनें दोनों दिशाओं में गोटन रेलवे स्टेशन पर रुकती हैं:
ड्रीम गर्ल (२०१९ फ़िल्म)
ड्रीम गर्ल एक आगामी भारतीय हिंदी-भाषा की रोमांटिक कॉमेडी ड्रामा फिल्म है जिसमें आयुष्मान खुराना और नुसरत भरुचा ने अभिनय किया है। फिल्म राज शांडिल्य द्वारा निर्देशित है और एकता कपूर और शोभा कपूर द्वारा उनके बैनर बालाजी मोशन पिक्चर्स के तहत सह-निर्मित है। फ़िल्म की प्रधान फ़ोटोग्राफ़ी दिसंबर २०१८ में शुरू हुई, और १३ सितंबर २०१९ को इसे रिलीज़ किया जाना निर्धारित है।नवंबर २०१८ में आयुष्मान खुराना ने "ड्रीम गर्ल" नामक फ़िल्म करने की घोषणा की, जो राज शांडिल्य द्वारा लिखित और निर्देशित, और एकता कपूर, शोभा कपूर और आशीष सिंह द्वारा निर्मित थी। नुसरत भरुचा ने उनके साथ काम किया। फिल्म में मुख्य किरदार के तीन उच्चारण होंगे। अहमद खान ने साड़ी में खुराना के साथ नृत्य कोरियोग्राफ किया।
फ़िल्म की प्रधान फोटोग्राफी दिसंबर २०१८ में शुरू हुई। भरूचा ने जनवरी २०१९ में मुंबई में फिल्मांकन का अपना हिस्सा पूरा किया।
फिल्म का फर्स्ट लुक पोस्टर ३ दिसंबर २०१८ को जारी किया गया था। इसने आयुष्मान खुराना को एक साड़ी में प्रस्तुत किया गया।
१२ अगस्त २०१९ को बालाजी मोशन पिक्चर्स द्वारा फिल्म का आधिकारिक ट्रेलर लॉन्च किया गया।
फिल्म को १३ सितंबर २०१९ को रिलीज़ किया जाना निर्धारित है।
फिल्म का संगीत मीत ब्रोस द्वारा तैयार किया गया है, जबकि इसके गीत कुमार और शब्बीर अहमद द्वारा लिखे गए हैं ।
बाला (२०१९ फ़िल्म)
बाला एक आगामी बॉलीवुड व्यंग्यपूर्ण ब्लैक कॉमेडी फिल्म है, जो अमर कौशिक द्वारा निर्देशित और दिनेश विजान द्वारा निर्मित है। फिल्म में आयुष्मान खुराना, यामी गौतम, और भूमि पेडनेकर मुख्य भूमिकाओं में हैं, जबकि सौरभ शुक्ला, जावेद जाफ़री और सीमा पाहवा ने सहायक भूमिकाएँ निभाई हैं। फ़िल्म की प्रधान फोटोग्राफी ६ मई २०१९ को शुरू हुई और ७ जुलाई २०१९ को समाप्त हुई। फिल्म २२ नवंबर २०१९ को रिलीज होने वाली है।
फिल्म बाला (आयुष्मान खुराना) की कहानी बताती है, जो एक ऐसा व्यक्ति है, जो कि समय से पहले ही गंजा हो जाता है और कैसे वह इस स्थिति से सामना करता है। यह फिल्म क्रमशः यामी गौतम और भूमि पेडनेकर द्वारा निभाई गई दो महिलाओं के साथ बाला के संबंधों को भी बताती है। फिल्म के कलाकारों की घोषणा निर्माता दिनेश विजान ने की थी। अमर कौशिक द्वारा निर्देशित इस फिल्म में, आयुष्मान खुराना शीर्षक चरित्र की भूमिका में, यामी गौतम लखनऊ की एक सुपरमॉडल के रूप में, और भूमि पेडनेकर एक छोटे शहर की शिक्षित महिला के रूप में हैं। फिल्म "दम लगा के हईशा" (२०१५) और "शुभ मंगल सावधान" (२०१७) के बाद आयुष्मान खुराना और भूमि पेडनेकर के बीच तीसरे सहयोग को चिह्नित करती है। यह "विक्की डोनर" (२०१२) के बाद आयुष्मान खुराना और यामी गौतम की भी दूसरी फिल्म है।
फ़िल्म की प्रधान फोटोग्राफी ६ मई २०१९ को शुरू हुई, और फिल्म की शूटिंग मुम्बई और कानपुर में हुई। समाप्ति के लिए एक विशेष पार्टी के साथ ७ जुलाई २०१९ को फिल्मांकन संपन्न हुआ।
यह फिल्म २२ नवंबर २०१९ को रिलीज़ होने वाली है। "बाला" का थीम पोस्टर २७ मई को जारी किया गया था, जिसमें फ़िल्म की रिलीज़ तिथि के बारे में बताया गया था। फिल्म का आधिकारिक टीज़र २६ अगस्त २०१९ को मैडॉक फिल्म्स द्वारा जारी किया गया था।
राष्ट्रीय राजमार्ग ३७ (भारत)
राष्ट्रीय राजमार्ग ३७ (National Highway 37) भारत का एक राष्ट्रीय राजमार्ग है। यह पश्चिम में असम के करीमगंज शहर से कुछ दूर स्थित भारत व बांग्लादेश की सीमा पर बसी हुई सुतरकन्दी बस्ती से पूर्व में मणिपुर राज्य की राजधानी, इम्फाल, तक जाता है।
राष्ट्रीय राजमार्ग ३८ (भारत)
राष्ट्रीय राजमार्ग 42 (National Highway 42) भारत का एक राष्ट्रीय राजमार्ग है। यह पूरी तरह तमिल नाडु में चलता है। इसका मार्ग वेल्लूर से तूतुकुड़ी तक जाता है।
अरुप्पुकोट्टै
अरुप्पुकोट्टै (Aruppukkottai) भारत के तमिल नाडु राज्य के विरुधुनगर ज़िले में स्थित एक शहर है। राष्ट्रीय राजमार्ग ३८ यहाँ से गुज़रता है।
अंतरराष्ट्रीय क्रिकेट 1998-99
1998-1999 अंतर्राष्ट्रीय क्रिकेट सीज़न सितंबर 1998 से अप्रैल 1999 तक था।
राष्ट्रीय राजमार्ग ३९ (भारत)
राष्ट्रीय राजमार्ग ३९ (National Highway 39) भारत का एक राष्ट्रीय राजमार्ग है। यह उत्तर प्रदेश में झाँसी से मध्य प्रदेश से झारखण्ड में राँची तक जाता है।
राष्ट्रीय राजमार्ग ३९ उत्तर प्रदेश, मध्य प्रदेश और झारखण्ड से गुज़रता है और इसके कुछ महत्वपूर्ण पड़ाव इस प्रकार हैं: झाँसी, छतरपुर, पन्ना, सतना, रीवा, सीधी, सिंगरौली, रेणुकूट, शक्तिनगर, गढ़वा, डाल्टेनगंज, लातेहार, चंदवा, राँची।
भाषा विज्ञान कोश
भाषा विज्ञान कोश भाषाविज्ञान से सम्बन्धित सैद्धान्तिक एवं व्यावहारिक विषयों का विश्वकोश (encyclopedia) है। इसका प्रकाशन सन् १९६४ ईस्वी में ज्ञानमण्डल लिमिटेड, वाराणसी से हुआ था। इसके रचयिता भोलानाथ तिवारी हैं।
ज्ञानमण्डल लिमिटेड, वाराणसी के सन्दर्भकोश-प्रकाशन परियोजना के अन्तर्गत सन् १९५८ ईस्वी में प्रकाशित 'हिन्दी साहित्य कोश' के प्रथम भाग (पारिभाषिक शब्दावली) में साहित्य के अध्येताओं के उपयोग में आने वाले वृहत्तर आयामों को समायोजित कर लिया गया था। हालाँकि विषय-क्षेत्र व्यापक हो जाने के कारण भाषाविज्ञान की पारिभाषिक शब्दावली को इस कोश में बिल्कुल छोड़ दिया गया था। हिन्दी भाषा तथा उसकी जिन जनपदीय बोलियों को लिया गया था उसका भी केवल परिचयात्मक विवरण ही दिया गया था; भाषा वैज्ञानिक विवेचन नहीं दिया गया था। अतः बाद में उक्त कोश के द्वितीय संस्करण के समय ज्ञानमण्डल लिमिटेड, वाराणसी से ही " 'भाषा विज्ञान कोश" ' के रूप में एक स्वतन्त्र ग्रन्थ प्रस्तुत करके 'हिन्दी साहित्य कोश' की इस परियोजना को परिपूर्णता प्रदान की गयी। दूसरा कारण यह भी था कि भाषा-वैज्ञानिक शब्दावली मुख्यतः साहित्य से सम्बन्धित न होकर भाषाओं से सम्बन्धित होती है। इसलिए भी इसे 'हिन्दी साहित्य कोश' के अंग-रूप में प्रकाशित न करके एक स्वतंत्र ग्रन्थ के रूप में ही प्रकाशित किया गया।
"भाषा विज्ञान कोश" की रचना भाषाविज्ञान के लब्धप्रतिष्ठ विद्वान् भोलानाथ तिवारी द्वारा की गयी है। इस कोश का प्रथम संस्करण सन् १९६४ ईस्वी में प्रकाशित हुआ।
प्रस्तुत कोश में भाषाविज्ञान के प्रायः पूरे विस्तार को न्यूनाधिक रूप में समेट लेने का प्रयत्न किया गया है। सैद्धान्तिक पक्ष के अतिरिक्त विश्व की प्रमुख भाषाओं एवं लिपियों पर भी प्रविष्टियाँ सम्मिलित हैं। स्वाभाविक रूप से भारतीय भाषाओं एवं लिपियों को अपेक्षाकृत अधिक, तथा हिन्दी, उसकी बोलियों, उपबोलियों एवं स्थानीय रूपों को और भी अधिक स्थान दिया गया है।
'अंकलिपि' से लेकर 'ह्सेम' (hsem) ('व' 'मोन-ख़्मेर' शाखा के 'पलौंगव' वर्ग की एक भाषा) तक ७४९ पृष्ठों में फैली इन बहुसंख्यक प्रविष्टियों में भाषाविज्ञान की बहुआयामी छवियों का प्रत्यंकन हो पाया है। विश्व के समस्त भाषा-परिवारों एवं उनमें सम्मिलित भाषाओं के विवेचनात्मक परिचय से संवलित इस कोश में भाषाओं के अतिरिक्त उनकी लिपियों पर अलग-अलग प्रविष्टियाँ दी गयी हैं। शब्दावली (प्रविष्टियों) के विवेचन में आवश्यकतानुसार यथासंभव समानुपातिक विस्तार का ध्यान रखा गया है। 'अक्षर' का विवेचन नौ पृष्ठों में किया गया है, जबकि 'अर्थ-परिवर्तन' का विवेचन बीस पृष्ठों में फैला हुआ है। विवेचन को उदाहरण से स्पष्ट एवं यथासंभव पूर्ण बनाने का प्रयत्न किया गया है। 'अवेस्ता' (भाषा) के परिचय में उद्धृत छन्द को पहले रोमन लिपि में देकर फिर उसके संस्कृत-रूपांतरण को भी दिया गया है। पुनः 'अवेस्ता लिपि' पर भी संक्षिप्त टिप्पणी है। 'उदात्त' के बाद 'उदात्ततर' तथा 'अनुदात्त' के बाद 'अनुदात्ततर' को भी भिन्न प्रविष्टि के रूप में दिया गया है। जिस शब्द का प्रयोग अनेक प्राचीन ग्रंथों में पारिभाषिक रूप में हुआ है उसके विवेचन में उन ग्रंथों का संदर्भ भी लिया गया है। बहुप्रचलित 'उपसर्ग' शब्द के विवेचन में भी शाकटायनीय धातुपाठ के अतिरिक्त वर्धमान के भी संस्कृत उद्धरण देकर विवेचन किया गया है तथा अनेक प्राचीन वैयाकरणों के अतिरिक्त 'ऋग्वेद प्रातिशाख्य' का भी सान्दर्भिक उपयोग किया गया है।
प्रविष्टियों के अतिरिक्त अन्त में ५८ पृष्ठों में अंग्रेजी-हिंदी पारिभाषिक शब्दावली भी दी गयी है।
नागिन झील
नागिन झील जम्मू और कश्मीर के श्रीनगर शहर की डल झील से लगभग 6 कि.मी. की दूरी पर स्थित है। यह झील आसपास के क्षेत्र में 'ज्‍वैल इन द रिंग' के नाम से काफ़ी विख्‍यात है, जो चारों तरफ से पेड़ों से घिरी हुई है। नागिन झील 'डल झील' से एक पतले सेतु द्वारा अलग है।
पुरंदर की संधि
मुगल साम्राज्य के सेनापति राजपूत शासक जय सिंह प्रथम और मराठा छत्रपति शिवाजी महाराज के बीच, 22 जून, 1665 को पुरन्दर की संधि (मराठी : "पुरंदर चा तह") ) पर हस्ताक्षर किए गए थे। जय सिंह द्वारा पुरंदर किले की घेराबंदी करने के बाद शिवाजी महाराज को समझौते पर हस्ताक्षर करने के लिए मजबूर होना पड़ा। जब शिवाजी ने महसूस किया कि मुगल साम्राज्य के साथ युद्ध केवल साम्राज्य को नुकसान पहुंचाएगा और उनके लोगों को भारी नुकसान होगा, तो उन्होंने मुगलों के अधीन अपने लोगों को छोड़ने के बजाय एक संधि करने का फैसला किया।
संधि के मुख्य बिंदु निम्नलिखित हैं:इन आवश्यकताओं के साथ, शिवाजी आगे की राजनीतिक वार्ता के लिए औरंगजेब से मिलने के लिए आगरा जाने के लिए सहमत हुए।
द लायन किंग (२०१९ फ़िल्म)
द लायन किंग २०१९ की एक अमेरिकी संगीतमय फिल्म है, जिसका निर्माण और निर्देशन जॉन फेवरोऊ ने किया है। जेफ नैथनसन द्वारा लिखी गयी इस फ़िल्म का निर्माण वॉल्ट डिज़्नी पिक्चर्स द्वारा किया गया है। यह डिज़्नी की पारंपरिक रूप से एनिमेटेड १९९४ की इसी नाम की फ़िल्म का कंप्यूटर-एनिमेटेड रीमेक है। फिल्म में डोनाल्ड ग्लोवर, सेठ रोगन, चूअटेल एजीओफोर, एल्फ्री वुडर्ड, बिली आयश्नर, जॉन कानी, जॉन ऑलिवर और बियॉन्से नॉलेस-कार्टर की आवाजें हैं, साथ ही जेम्स अर्ल जोन्स ने मूल फिल्म से अपनी भूमिका को दोहराया है। कथानक सिम्बा का अनुसरण करता है, जो एक युवा शेर है, जिसे अपने चाचा, स्कार के हाथों अपने पिता, मुफासा की हत्या के बाद अपनी मूल भूमि के असली राजा के रूप में अपनी भूमिका को अपनाना होगा।
सितंबर २०१६ में डिज़्नी की द जंगल बुक (जिसका निर्देशन भी फेवरोऊ ने किया था) की सफलता के बाद द लायन किंग की रीमेक की योजना की भी पुष्टि की गई। २०१७ की शुरुआत में मुख्य कलाकारों में से अधिकांश ने हस्ताक्षर किए, और प्रधान उत्पादन २०१७ के मध्य में लॉस एंजिल्स में एक ब्लू स्क्रीन मंच पर शुरू हुआ। लगभग २६० मिलियन डॉलर के अनुमानित बजट के साथ, यह अब तक की सबसे महंगी फिल्मों में से एक है।
द लायन किंग संयुक्त राज्य अमेरिका में १९ जुलाई २०१९ को रिलीज हुई थी। इसने दुनिया भर में $१.५ बिलियन की कमाई की, और इस प्रकार सबसे अधिक कमाई करने वाली एनिमेटेड फिल्म (फ्रोज़न को पछाड़ कर), और साथ ही २०१९ की दूसरी सबसे ज्यादा कमाई करने वाली फिल्म, और किसी भी समय की नौवीं-सबसे ज्यादा कमाई करने वाली फिल्म बन गई। इसे आलोचकों से मिश्रित समीक्षा मिली; फ़िल्म के दृश्य, संगीत, और मुखर प्रदर्शन (विशेष रूप से रोगन और आयश्नर) के लिए प्रशंसा मिली, लेकिन इसकी मौलिकता और पात्रों में चेहरे की भावना की कमी के लिए इसकी आलोचना भी हुई।
नितिन राउत
डॉ. नितिन काशीनाथ राउत एक भारतीय राजनीतिज्ञ तथा महाराष्ट्र सरकार में कैबिनेट मंत्री है। वे भारतीय राष्ट्रीय कांग्रेस के राजनेता हैं।
रानीपेट
रानीपेट (Ranipet) भारत के तमिल नाडु राज्य के वेल्लूर ज़िले में स्थित एक शहर है। यह अक्सर वेल्लूर शहर का ही भाग माना जाता है।
राष्ट्रीय राजमार्ग ४० (भारत)
राष्ट्रीय राजमार्ग ४० (National Highway 40) भारत का एक राष्ट्रीय राजमार्ग है। यह उत्तर में आन्ध्र प्रदेश में कर्नूल से दक्षिण में तमिल नाडु में रानीपेट तक जाता है।
अंतरराष्ट्रीय क्रिकेट 1998
1998 अंतर्राष्ट्रीय क्रिकेट सीज़न अप्रैल 1998 से सितंबर 1998 तक था।
राष्ट्रीय राजमार्ग ४१ (भारत)
राष्ट्रीय राजमार्ग ४१ (National Highway 41) भारत का एक राष्ट्रीय राजमार्ग है। यह पूरी तरह गुजरात राज्य में है और सामखीयाली से नारायण सरोवर तक जाता है।
अंजर, गुजरात
अंजर (Anjar) भारत के गुजरात राज्य के कच्छ ज़िले में स्थित एक नगर है।
ग्रैंड थेफ्ट ऑटो IV
ग्रैंड थेफ्ट ऑटो (GTA ) एक वीडियो गेम है, जिसे पहले डेव जोन्स द्वारा तैयार किया गया था, बाद में डैन हाउसर और सैम हाउसर ने इसे विकसित किया, इस गेम के डिजाइनर ज़ैचारी क्लार्क हैं, लेकिन इसे मुख्य रूप से रॉकस्टार नॉर्थ (पूर्व का DMA डिजाइन) ने विकसित किया और रॉकस्टार गेम श्रृंखला के रूप मेंरिलग्रैंड थेफ्ट ऑटो 200px ग्रैंड थेफ्ट ऑटो सीरीज लोगो प्रकार एक्शन और सैंडबॉक्स विकास रॉकस्टार गेम्स रॉकस्टार नॉर्थ (पूर्व में डीएमए डिजाइन) रॉकस्टार लीड्स रॉकस्टार टोरंटो रॉकस्टार गेम्स कन्स्ट्रक्शनकार डेविड जोन्स डैन हाउसर सैम हाउसर फर्स्ट रिलिज ग्रैंड थेफ्ट ऑटो 1997 नतम रिलिज थिफ्ट और टु वी 17 अक्टूबर 2009 इस
में एक्शन, एडवेंचर, ड्राइविंग और कभी-कभी रोल प्लेइंग, चालबाज़ी और रेसिंग जैसी खासियतें भी हैं, इस गेम के कुछ विषय वयस्क और हिंसक प्रकृति के होने के कारण यह विवादास्पद बन गया। यह श्रृंखला विभिन्न मुख्य पात्रों के इर्द-गिर्द घूमती है, जो अंडरवर्ल्ड के आपराधिक गिरोहों के जरिए ऊपर उठना चाहते है, हालांकि हरेक खेल में उनके उद्देश्य अलग-अलग होते है। आम तौर पर विपक्षी ऐसे चरित्र के है जो सरदार या उनके संगठन के साथ विश्वासघात करते हैं या उनकी प्रगति में अड़चन डालते हैं।
इस श्रृंखला का साँचा:Vgy ग्रैंड थेफ्ट ऑटो IV की शुरुआत होने से लेकर अब तक इसके नौ स्टैंड-अलोन गेम्स, दो विस्तार बंध नवीनतम किस्त के साथ रिलीज़ किया जा रहा है। माइकल मैडसेन, बर्ट रेनॉल्ड्स, डेनिस होप्पर, गैरी बसी, सामुएल एल जैक्सन, क्रिस पेन्न, जेम्स वुड्स, जो पॅनटोलिअनो, फ्रैंक विन्सेन्ट, रॉबर्ट लोग्जिया, केली माक्लाचलन, पीटर फोंडा, रे लिओट्टा जैसे प्रमुख फ़िल्मी चरित्र इस श्रृंखला की अलग-अलग विभागों में हैं। इस श्रृंखला का नाम और इसके गेम ग्रैंड थेफ्ट ऑटो से निकले हैं, गाड़ियों की चोरी के सन्दर्भ में इस शब्दावली का उपयोग होता है।
देवकीनंदन ठाकुर
देवकीनंदन ठाकुर एक हिंदू पुराण कथावाचक, गायक और एक आध्यात्मिक गुरु हैं। वे 1997 से श्रीमद भागवत कथा, श्री राम कथा, देवी भागवत, शिव कथा, भगवत गीता इत्यादि प्रवचन देते हैं। उन्हें 2015 में यूपी रतन पुरस्कार से सम्मानित किया गया था।
देवकीनंदन का जन्म 12 सितम्बर 1978 को उत्तर प्रदेश के मथुरा के ओहावा गाँव में एक ब्राह्मण परिवार में हुआ था। 6 साल की उम्र में वह घर छोड़कर वृंदावन पहुंचे और ब्रज के रासलीला संस्थान में हिस्सा लिया। यहां उन्होंने भगवान कृष्ण और भगवान राम की भूमिकाएं निभाईं|
13 साल की उम्र में उन्होंने श्रीमद्भागवतपुराण कंठस्थ कर लिया, उन्होंने निंबार्क संप्रदाय के अनुयायी के रूप में गुरु-शिष्य की परंपरा के तौर पर दीक्षा ली।
18 साल की उम्र में दिल्ली के शाहदरा में श्रीराममंदिर में श्रीमदभागवत महापुराण के उपदेश लोगों को दिए।. देवकीनंदन ठाकुर ने देश के बाहर पहली बार हांगकांग में श्रीमद् भागवत महापुराण का प्रवचन किया था। वह अमेरिका, सिंगापुर, थाईलैंड, मलेशिया, डेनमार्क, स्वीडन, नॉर्वे और हॉलैंड जैसे देशों में अपने कथा वाचन का प्रोग्राम कर चुके हैं।
1997 से, वह भगवत गीता और राम कथा के प्रचार में सक्रिय हैं। धर्म के प्रचार के लिए वह पूरे देश के साथ-साथ विदेश भी जाते हैं। उन्होंने विश्व में शांति का प्रसार करने के लिए विश्व शांति सेवा चैरिटेबल ट्रस्ट की स्थापना की। उनके कार्यों को प्रधानमंत्री नरेंद्र मोदी , मथुरा की एमपी हेमा मालिनी, और यूपी के मुख्यमंत्री योगी आदित्यनाथ ने सराहा। उन्हें धर्मार्थ कार्यों के लिए उत्तर प्रदेश सरकार द्वारा यूपी रत्न पुरस्कार से सम्मानित किया गया।
राष्ट्रीय राजमार्ग ४२ (भारत)
राष्ट्रीय राजमार्ग ४२ (National Highway 42) भारत का एक राष्ट्रीय राजमार्ग है। यह आन्ध्र प्रदेश में अनंतपुर से तमिल नाडु में कृष्णगिरि तक जाता है।
स्टूडेंट ऑफ़ द ईयर 2
स्टूडेंट ऑफ़ द ईयर 2 अरशद सईद द्वारा लिखित और पुनीत मल्होत्रा द्वारा निर्देशित एक 2019 भारतीय हिन्दी-भाषा की किशोर फ़िल्म है। यह करण जौहर, हीरू यश जौहर और अपूर्व मेहता द्वारा बैनर धर्मा प्रोडक्शंस के तहत निर्मित किया गया था, और फ़ॉक्स स्टार स्टूडियोज़ द्वारा वितरित किया गया था। 2012 की फिल्म स्टूडेंट ऑफ़ द ईयर की सीक्वल, इसमें टाइगर श्रॉफ़, तारा सुतारिया और अनन्या पांडे हैं। फ़िल्म में रोहन, एक कॉलेज के छात्र का अनुसरण करती है, जो अपने बचपन के प्रेमिका के साथ अपने रिश्ते को फिर से स्थापित करने के लिए एक बेहतर विश्वविद्यालय में जाता है। जब रोहन को निष्कासित कर दिया जाता है, तो वह अपने पुराने कॉलेज लौटता है और अपने पूर्व कॉलेज के ख़िलाफ़ इंटर कॉलेज कप में जीत के लिए अपनी नई टीम का नेतृत्व करने की कसम खाता है, जिससे वह स्टूडेंट ऑफ़ द ईयर बन जाता है।
स्टूडेंट ऑफ़ द ईयर 2 की घोषणा नवंबर 2017 में की गई थी। शुरुआत में, मल्होत्रा और श्रॉफ़ को एक अलग फिल्म के लिए साथ काम करना था; जब उन्हें अंतिम स्क्रिप्ट असंतोषजनक लगी, तो उन्होंने इसे बदल दिया और इसे सीक्वल बनाने की योजना बनाई। यह सुतारिया और पांडे दोनों की पहली फ़िल्म है, और एक ऐसे कथानक का पीछा करती है जो अपने पूर्ववर्ती से असंबंधित है। फ़िल्म के लिए प्रधान फ़ोटोग्राफ़ी अप्रैल 2018 में देहरादून में शुरू हुई, और सितंबर 2018 में समाप्त हुई। फ़िल्म के साउंडट्रैक को विशाल-शेखर द्वारा संगीतबद्ध किया गया था, जिसके बोल अंविता दत्त गुप्तन, कुमार और वायु द्वारा लिखे गए थे, और इसे ज़ी म्यूज़िक कंपनी के बैनर के तहत रिलीज़ किया गया था।
स्टूडेंट ऑफ़ द ईयर 2 को 10 मई 2019 को भारत में रिलीज़ किया गया था। फ़िल्म को आमतौर पर आलोचकों से मिली-जुली समीक्षा मिली, जिसमें स्क्रिप्ट और अवास्तविक स्थिति को आलोचना मिली; श्रॉफ़ के एक्शन सीन्स की तारीफ़ हुई। 7 जून 2019 तक, 65–80 करोड़ के उत्पादन बजट के मुकाबले, इसने दुनिया भर में 97.81 करोड़ की कमाई की है।फ़िल्म का साउंडट्रैक विशाल-शेखर द्वारा रचा गया था, जिसमें अंविता दत्त गुप्तन, कुमार और वायु के गीत लिखे गए थे। इसे ज़ी म्यूजिक कंपनी के बैनर तले रिलीज़ किया गया था। साउंडट्रैक की समीक्षा करते हुए, फ़र्स्टपोस्ट की पृथ्वीश्री गांगुली ने लिखा, "दुर्भाग्य से,"हुक अप सॉन्ग" और "मुंबई दिल की कुडियां" जैसे ट्रैक शायद संकेत देते हैं कि "जवाँ" [] पल्स की समझ इस फिल्म में एक गलत धारणा है।"
"ये जवानी है दीवानी", मूल रूप से किशोर कुमार द्वारा गाया गया था और 1972 की फिल्म जवानी दीवानी में साउंडट्रैक के लिए राहुल देव बर्मन द्वारा संगीतबद्ध किया गया था, विशाल दादलानी और पायल देव द्वारा प्रदान किए गए गायन के साथ विशाल-शेखर द्वारा स्टूडेंट ऑफ़ द ईयर 2 के लिए पुन: बनाया गया था। भट्ट और श्रॉफ़ पर फ़िल्माया गया द "हुक अप" सॉन्ग, नेहा कक्कड़ और शेखर रवजियानी द्वारा गाया गया था।
कलंक
कलंक (; ) अभिषेक वर्मन द्वारा निर्देशित और करण जौहर, साजिद नाडियाडवाला और फॉक्स स्टार स्टूडियोज़ द्वारा निर्मित एक 2019 भारतीय हिन्दी-भाषा की पीरियड ड्रामा फिल्म है। इसमें माधुरी दीक्षित, सोनाक्षी सिन्हा, आलिया भट्ट, वरुण धवन, आदित्य रॉय कपूर और संजय दत्त हैं। यह 1945 में स्वतंत्रता-पूर्व ब्रिटिश काल में स्थापित एक पीरियड ड्रामा है। फ़िल्म की प्रधान फ़ोटोग्राफ़ी अप्रैल 2018 में शुरू हुई और 17 अप्रैल 2019 को दुनिया भर में 5300 स्क्रीन्स पर रिलीज़ हुई और इसे 2019 की अब तक की सबसे बड़ी बॉलीवुड रिलीज़ बना दिया गया। फिल्म का वर्ल्डवाइड ग्रॉस कलेक्शन करोड़ है।फिल्म का संगीत प्रीतम द्वारा संगीतबद्ध किया गया है, जबकि बोल अमिताभ भट्टाचार्य द्वारा लिखे गए हैं।
ऑर्थर रोड जेल
मुंबई सेंट्रल जेल को आर्थर रोड जेल भी कहा जाता है। इसका निर्माण 1926 में किया गया था। यह मुंबई की सबसे बड़ी और सबसे पुरानी जेल है। शहर के अधिकांश कैदियों को इसी मेंं रखा जाता है। सेंट्रल जेल बनाने के लिए इसे 1994 में अपग्रेड किया गया था और वर्तमान आधिकारिक नाम दिया गया था, लेकिन अभी भी इसे आर्थर रोड जेल के नाम से ही जाना जाता है। यह जेल जमीन पर स्थित है।
यह जेल शहर के दक्षिणी हिस्से में महालक्ष्मी और चिंचपोकली रेलवे स्टेशन बीच जैकब सर्कल/सात रस्ता तथा जैकब सर्कल मोनोरेल स्टेशन के पास स्थित है। अब यह जेल 12-25,000 रुपये प्रति वर्ग फुट वाले आवासीय संपत्ति तथा 30-60,000 रुपये प्रति वर्ग फुट वाले वाणिज्यिक संपत्ति वाले परिसरों से घिर चुका है।
इस जेल के अंदर काफी भीड़ है। इस जेल को वास्तव में 800 कैदियों को समायोजित करने के लिए ही बनाया गया था, लेकिन वर्तमान में यहाँ कैदियों की औसत संख्या 2000 - के आसपास रहती है जो जगह, स्वच्छता और अन्य सुविधाओं के लिहाज से काफी अधिक है।
इस जेल का जिक्र ग्रेगोरी डेविड रॉबर्ट्स की पुरस्कृत पुस्तक शांताराम में भी किया गया है जिसमें उनके मुंबई में एक कार्यकाल सहित आर्थर रोड जेल में बिताये गए समय का विवरण उपलब्ध है। जेल केपरिसर में कैथरीन बू'ज बिहाइंड द ब्यूटीफुल फॉरएवर भी उपलब्ध है।
वृत्यानुप्रास
इसके उदाहरण निम्न है 1.चारु चंद्र की चंचल किरणें
यहां पर च की आवृत्ति तीन बार हुई है ,इससे स्पष्ट होता है कि यह व्रत्या अनुप्रास अलंकार है
सामाजिक अर्थशास्त्र
सामाजिक अर्थशास्त्र एक सामाजिक विज्ञान है जो यह अध्ययन करता है कि आर्थिक गतिविधियाँ, सामाजिक प्रक्रियाओं को कैसे प्रभावित करतीं हैं और सामाजिक प्रक्रियाओं का आर्थिक गतिविधियों पर क्या प्रभाव पड़ता है। सामान्य तौर पर यह विश्लेषण करता है कि समाज किस प्रकार से प्रगति करता है, किस प्रकार अविकासमान हो जाता है, या किस प्रकार विकास की विपरीत दिशा में चलने लगता है।
पुरू दाधीच
पुरुषोत्तम दाधीच (पुरु दाधीच) कथक नृत्य के विद्वान् कलाकार और कुशल अध्यापक हैं। कथक नृत्य की सर्वप्रथम प्रामाणिक पाठ्यपुस्तक आपके द्वारा लिखी गयी है जो आज भी देश विदेश के विश्वविद्यालयाओं में इस्तेमाल की जाती है। आपने अब तक नृत्य विषय में १४ किताबें लिखीं हैं और अनगिनत शोध प्रबंध प्रकाशित हुए हैं । डॉ. पुरु दाधीच विश्व के सर्वप्रथम कथक नृत्य संगीताचर्य (Doctorate of Music) हैं।
आपको वर्ष 2020 में भारत के चौथे सर्वोच्च नागरिक पुरस्कार 'पद्म श्री' से सम्मन्नित किया गया है।
आपको वर्ष २०१८ के लिए राष्ट्रीय संगीत नाटक अकादमी पुरस्कार से सम्मानित किया गया है।
वर्ष २००७ के लिए आपको मध्य प्रदेश सरकार द्वारा शिखर सम्मान से नवाज़ा गया।
पूर्व में आपको उत्तर प्रदेश संगीत नाटक अकादमी पुरस्कार भी १९८४ में मिल चुका है।
कृत्रिम वृक्क
कृत्रिम वृक्क का अर्थ प्रायः हेमोडायलिसिस से है, लेकिन वृक्कों के प्रतिस्थापन चिकित्सा (renal replacement therapies) को भी 'कृत्रिम वृक्क' कहा जा सकता है। पहली सफल कृत्रिम वृक्क का विकास 1940 के दशक की शुरुआत में नीदरलैंड के विलेम कोल्फ ने किया था। 1943 में कोलफ ने पहली बार एक कार्यशील डायलाइज़र का निर्माण किया।
अंतरराष्ट्रीय क्रिकेट 1997-98
1997-1998 अंतर्राष्ट्रीय क्रिकेट सीज़न सितंबर 1997 से अप्रैल 1998 तक था।
द स्काई इज़ पिंक
द स्काई इज़ पिंक एक आगामी भारतीय हिन्दी जीवनी फ़िल्म है, जो शोनाली बोस द्वारा निर्देशित और आरएसवीपी मूवीज़, रॉय कपूर फिल्म्स और पर्पल पेबल पिक्चर्स के बैनर तले सिद्धार्थ रॉय कपूर, रोनी स्क्रूवाला और चोपड़ा द्वारा सह-निर्मित है। इसमें प्रियंका चोपड़ा, फरहान अख्तर और ज़ायरा वसीम हैं। बॉलीवुड से तीन साल के ब्रेक के बाद यह चोपड़ा की फिल्मों में वापसी है। यह 25 साल से विवाहित एक दंपति की प्रेम कहानी पर आधारित है, जिसे उनकी चंचल किशोरी बेटी - आयशा चौधरी के परिप्रेक्ष्य से बताया गया है, जो एक लाइलाज बीमारी से ग्रसित है।
द स्काई इज़ पिंक प्रियंका चोपड़ा, रोनी स्क्रूवाला और सिद्धार्थ रॉय कपूर के बीच छठा सहयोग है। तीनों ने इससे पहले फैशन, कमीने, वॉट्स यॉर राशी?, सात ख़ून माफ़ और बर्फी! जैसी फिल्मों में साथ काम किया था।
फिल्म की मुख्य फोटोग्राफी अगस्त 2018 में शुरू हुई, और फिल्मांकन 11 मार्च 2019 को पूरा हुआ। 13 सितंबर 2019 को टोरंटो अंतर्राष्ट्रीय फ़िल्म समारोह में इसका प्रीमियर निर्धारित है, जिसके बाद 11 अक्टूबर को इसे दुनिया भर में नाटकीय रूप से जारी किया जाएगा। 8 अगस्त 2018 को मुम्बई में द स्काई इज़ पिंक का फिल्मांकन शुरू हुआ। फिल्म का दूसरा शेड्यूल 13 अक्टूबर 2018 को लंदन में शुरू हुआ और 17 अक्टूबर 2018 को समाप्त हो गया। यह वैसे दिल्ली शेड्यूल का ही हिस्सा था, जो नवंबर 2018 के अंतिम सप्ताह में समाप्त हुआ था। अंडमान द्वीप समूह में फिल्मांकन 11 मार्च 2019 को पूरा हुआ। फिल्म के लिए एक गीत जून 2019 में मुंबई में शूट किया गया था।
फिल्म का संगीत और पार्श्व संगीत प्रीतम द्वारा रचित है।
फिल्म का पहला लुक 23 जुलाई 2019 को जारी किया गया था।
"द स्काई इज़ पिंक" का प्रीमियर 13 सितंबर 2019 को 44 वें टोरंटो अंतर्राष्ट्रीय फ़िल्म समारोह में होना है, और 11 अक्टूबर को दुनिया भर में नाटकीय रूप से रिलीज़ होगी।
राष्ट्रीय राजमार्ग ४३ (भारत)
राष्ट्रीय राजमार्ग ४३ (National Highway 43) भारत का एक राष्ट्रीय राजमार्ग है। यह छत्तीसगढ़ में गुलगंज से झारखंड में चाईबासा तक जाता है। बीच में इसका मार्ग मध्य प्रदेश राज्य से भी गुज़रता है।
मध्य प्रदेश, छतीसगढ़ और झारखंड से गुज़रते हुए, इस राजमार्ग पर यह कुछ मुख्य पड़ाव आते हैं:
पवई, पन्ना
पवई (Pawai) भारत के मध्य प्रदेश राज्य के पन्ना ज़िले में स्थित एक नगर है।
पवई नगर पन्ना जिले की पवई तहसील का मुख्यालय भी है। यह पतने नदी के तट पर बसा हुआ है। यहाँ माँ कलेही को समर्पित एक प्रसिद्ध मंदिर साथ में यहां पर हनुमान भाटा का प्रसिद्ध मंदिर है जहां पर राम मन्दिर ,श्री कृष्ण मंदिर और प्रसिद्ध धोलिया महल है। पवई का पूरा क्षेत्र पथरीली भूमि से घिरा हुआ है। प्रकृति की गोद में बसा पवई अपनी प्राकृतिक सुंदरता के लिए प्रसिद्ध है। पवई चारों और भाण्डेर की पहाडियों से घिरा हुआ है। इन्हीं पहाडियों से निकलती है पवित्र पतने नदी,इसी नदी के किनारे माँ कलेही का एक प्रसिद्ध मंदिर है। पवई में ही सिल्वर फाल नामक प्रसिद्ध झरना है। जंहा पर प्रसिद्ध मजार है क्षेत्रफल की दृष्टि से पवई विधानसभा मध्यप्रदेश की सबसे बड़ी विधानसभा हैै।
जायसवाल धर्मशाला पवई पवई के कलेही मंदिर के पास स्थित हैं। तेंदू घाट पवई विधान सभा का सबसे बड़ा जल स्रोत हैं जिसका सबसे बड़ा लाभ पवई के गरीब वर्ग के किसान लोगो को होगा ।
सांड की आँख
सांड की आँख एक आगामी भारतीय बायोपिक फिल्म है, जो तुषार हीरानंदानी द्वारा निर्देशित और अनुराग कश्यप, रिलायंस इंटरटेनमेंट और निधि परमार द्वारा निर्मित है। फिल्म में भूमि पेडनेकर, तापसी पन्नू और प्रकाश झा मुख्य भूमिका में हैं। यह शार्पशूटर चंद्रो और प्रकाशी तोमर के जीवन पर आधारित है। बागपत में 10 फरवरी 2019 को इस फ़िल्म का फिल्मांकन शुरू हुआ। फ़िल्म के कुछ हिस्सों को हस्तिनापुर और मवाना में फिल्माया जाएगा। इसे 25 अक्टूबर 2019 को रिलीज़ किया जाना तय है। शुरुआत में भूमि पेडनेकर और तापसी पन्नू अभिनीत इस फिल्म का नाम वुमनिया तय किया गया था, लेकिन शीर्षक के कानूनी अधिकारों पर विवाद के कारण, जो कि प्रीतीश नंदी कम्युनिकेशंस के पास हैं, फिल्म का नाम बदलकर "सांड की आंख" रख दिया गया। प्रकाश झा को भी महत्वपूर्ण भूमिका निभाने के लिए कलाकारों के दल में शामिल किया गया। फरवरी 2019 के अंतिम सप्ताह में, विनीत कुमार सिंह को कलाकारों के दल में शामिल किया गया। फिल्म के विवरण देते हुए, सह निर्माता अनुराग कश्यप ने कहा कि यह फिल्म सबसे पुराने शार्पशूटर, चंद्रो तोमर और उनकी भाभी प्रकाशी तोमर के जीवन पर आधारित एक बायोपिक है।
बागपत में 10 फरवरी 2019 को फिल्मांकन शुरू हुआ। फिल्म का दूसरा भाग हस्तिनापुर और मवाना में शूट किया जाना है। पन्नू ने फिल्म में एक शार्पशूटर की भूमिका को पुन: पेश करने के लिए एयर पिस्टल और राईफ़ल शूटिंग का प्रशिक्षण लिया। फिल्मांकन अप्रैल के अंतिम सप्ताह में पूरा हुआ, जैसा कि पन्नू ने अपने सोशल मीडिया पर साझा किया था।
14 फरवरी 2019 को, मुख्य अभिनेताओं ने शूटिंग स्थल से फिल्म का फर्स्ट लुक साझा किया। होली के त्योहार पर शुभकामनाएं देते हुए, पन्नू ने 21 मार्च 2019 को ट्विटर पर फिल्म से एक और लुक साझा किया। चंद्रो और प्रकाशी तोमर को पेश करते हुए, जिनके जीवन पर फिल्म आधारित है, एक लघु वीडियो रिलायंस एंटरटेनमेंट द्वारा 14 अप्रैल 2019 को यूट्यूब पर जारी की गई थी। फिल्म के फर्स्ट लुक पोस्टर 16 अप्रैल 2019 को जारी किए गए थे। पोस्टर में पन्नू और भूमि अपनी पिस्तौल के साथ पोज़ देते हुए दिख रहे थे। पोस्टर में फ़िल्म के दीवाली के दिन रिलीज होने का उल्लेख है।
फिल्म का आधिकारिक टीज़र 11 जुलाई 2019 को रिलायंस इंटरटेनमेंट द्वारा रिलीज़ किया गया था।
सैन मारिनो नगर
सैन मारिनो नगर (इतालवी: Città di San Marino) (इसे सैन मारिनो के रूप में भी जाना जाता है या स्थानीय रूप से Città के रूप में जाना जाता है), दक्षिणी यूरोप के सान मारिनो गणराज्य की राजधानी है। शहर की आबादी 4,044 है। यह सान मारिनो के उच्चतम बिंदु, टिटानो पर्वत के पश्चिमी ढलानों पर स्थित है।
शहर की स्थापना सेंट मारिनस और कई ईसाई शरणार्थियों ने वर्ष 301 में की थी। तब से यह शहर ईसाई शरणार्थियों का केंद्र बन गया।
शहर में प्रति वर्ष तीस लाख से अधिक लोग पर्यटन के लिये आते है, और एक पर्यटन केंद्र के रूप में यह उत्तरोत्तर विकसित हुआ है। पर्यटकों में से 85% इतालवी हैं। एक हजार से अधिक रिटेल आउटलेट्स भी हैं, जहां पर कई तरह के उत्पाद मिलते हैं।
बरेली, रायसेन
बरेली (Bareli) भारत के मध्य प्रदेश राज्य के रायसेन ज़िले में स्थित एक नगर है। राष्ट्रीय राजमार्ग ४५ यहाँ से गुज़रता है।
राष्ट्रीय राजमार्ग ४५ (भारत)
राष्ट्रीय राजमार्ग ४५ (National Highway 45) भारत का एक राष्ट्रीय राजमार्ग है। यह मध्य प्रदेश में औबेदुल्लागंज से छत्तीसगढ़ में बिलासपुर तक जाता है। बीच में इसका मार्ग मध्य प्रदेश राज्य से भी गुज़रता है।
मध्य प्रदेश और झारखंड से गुज़रते हुए, इस राजमार्ग पर इसमें कुछ मुख्य पड़ाव आते हैं:
राष्ट्रीय राजमार्ग ४६ (भारत)
राष्ट्रीय राजमार्ग ४६ (National Highway 46) भारत का एक राष्ट्रीय राजमार्ग है। यह पूरी तरह मध्य प्रदेश में है और ग्वालियर से बैतूल तक जाता है।
राष्ट्रीय राजमार्ग ४७ (भारत)
राष्ट्रीय राजमार्ग ४७ (National Highway 47) भारत का एक राष्ट्रीय राजमार्ग है। यह गुजरात में बामणबोर से आरम्भ होकर, मध्य प्रदेश से गुज़रते हुए, महाराष्ट्र में नागपुर तक जाता है।
लीम्बडी
लीम्बडी (Limbdi) भारत के गुजरात राज्य के सुरेन्द्रनगर ज़िले में स्थित एक नगर है।
चेवी चेस (वॉशिंगटन, डी॰ सी॰)
चेवी चेज़ उत्तर पश्चिमी वॉशिंगटन, डी॰ सी॰ में एक मुहल्ला है। यह मुहल्ला चेवी चेस, मैरीलैंड के साथ है, जो इसी तरह के संपन्न पड़ोस का एक संग्रह है।
राष्ट्रीय राजमार्ग ४८ (भारत)
राष्ट्रीय राजमार्ग ४८ (National Highway 48) भारत का एक राष्ट्रीय राजमार्ग है। यह उत्तर में दिल्ली से आरम्भ होकर दक्षिण में चेन्नई तक जाता है। सात राज्य इसके मार्ग में आते हैं: दिल्ली, हरियाणा, राजस्थान, गुजरात, महाराष्ट्र, कर्नाटक और तमिल नाडु।
राष्ट्रीय राजमार्ग ४८ कई महत्वपूर्ण शहरों से गुज़रता है:
चिखली, गुजरात
चिखली (Chikhli) भारत के गुजरात राज्य के नवसारी ज़िले में स्थित एक नगर है।
चिखली, महाराष्ट्र
चिखली (Buldhana) भारत के महाराष्ट्र राज्य के बुलढाणा ज़िले में स्थित एक नगर है।
राष्ट्रीय राजमार्ग ४९ (भारत)
राष्ट्रीय राजमार्ग ४९ (National Highway 49) भारत का एक राष्ट्रीय राजमार्ग है। यह छत्तीसगढ़ में बिलासपुर से पश्चिम बंगाल में कोलकाता तक जाता है। बीच में इसका मार्ग ओड़िशा और झारखंड राज्यों से भी गुज़रता है।
इस राष्ट्रीय राजमार्ग पर कुछ मुख्य गंतव्य इस प्रकार हैं:
सैदपुर, गाजीपुर
सैदपुर (Saidpur) भारत के उत्तर प्रदेश राज्य के गाज़ीपुर ज़िले में स्थित एक नगर है।सादात गाजीपुर आजाद हिन्द फौज परिवार रहमतुला नाई
राष्ट्रीय राजमार्ग ५० (भारत)
राष्ट्रीय राजमार्ग ५० (National Highway 50) भारत का एक राष्ट्रीय राजमार्ग है। यह महाराष्ट्र में नांदेड़ से कर्नाटक में बंगलौर के समीप स्थित लक्ष्मीसागर तक जाता है।
इस राष्ट्रीय राजमार्ग पर कुछ मुख्य गंतव्य इस प्रकार हैं:
आलंद, कर्नाटक
आलंद (Aland) भारत के कर्नाटक राज्य के गुलबर्ग ज़िले में स्थित एक नगर है।
राष्ट्रीय राजमार्ग ५१ (भारत)
राष्ट्रीय राजमार्ग ५१ (National Highway 51) भारत का एक राष्ट्रीय राजमार्ग है। यह पूरी तरह गुजरात में है और द्वारका से भावनगर तक जाता है।
यह राष्ट्रीय राजमार्ग अरब सागर पर बसे हुए द्वारका से आरम्भ होता है और फिर तट के साथ-साथ दक्षिण की ओर जाता है। यहाँ यह भोगात, पोरबंदर, मांगरोल, वेरावल, सोमनाथ मन्दिर, कोडीनार, उना, तलाजा और फिर भावनगर जाता है।
मांगरोल, जूनागढ़
मांगरोल (Mangrol) भारत के गुजरात राज्य के जूनागढ़ ज़िले में स्थित एक नगर है। यह अरब सागर के साथ तटस्थ है और यहाँ एक बालूतट (बीच) है।
महुवा, भावनगर
महुवा (Mahuva) भारत के गुजरात राज्य के भावनगर ज़िले में स्थित एक नगर है। यह अरब सागर के साथ तटस्थ है।